# **DECIZIA ETAPEI DE ÎNCADRARE**

## Nr. din 06.2023

**(PROIECT)**

Ca urmare a solicitării de emitere a acordului de mediu adresate de **ORAȘUL JIBOU, cu** sediul în județul Sălaj, oraș Jibou, P-ța 1 Decembrie 1918, nr. 16, înregistrată la APM Salaj cu nr. 1656 din data de 23.02.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul: **MODERNIZARE CORIDOR DE MOBILITATE URBANĂ PARC INDUSTRIAL – SAT CUCEU, ORAȘ JIBOU,** propus a fi amplasat în jud. Sălaj, oraș Jibou, str. Progresului, Ronei, Nucului, Libertății, Gheorghe Doja, Livezilor și loc. Cuceu, DC 20, intravilan,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto publice;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Sportul Sălajean, Monitorul de Sălaj, afişare şi înregistrare anunţ la sediul Primăriei Orașului Jibou, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor se propun următoarele lucrări:

* Modernizare străzi în situate în orașul Jibou și drumul comunal DC 20 situat în loc. Cuceu, jud. Sălaj, pe o lungimea totală de **7015** m, astfel:

|  |  |  |
| --- | --- | --- |
| **Nr. crt.** | **Modernizare străzi** | **Lungime(m)** |
| 1. | Str. Progresului | 833 |
| 2. | Str. Ronei | 767 |
| 3. | Str. Nucului | 223 |
| 4. | Str. Libertății | 1079 |
| 5. | Str. Gheorghe Doja | 640 |
| 6. | Str. Livezilor | 296 |
| 7. | DC 20 | 3177 |
| **Total** | **7015** |

Elemente geometrice străzi proiectate:

- Platforma 7.00 – 16.00 m

- Parte carosabilă 5.50 – 7.00 m

- Pantă carosabil: 2,50% (pantă unică și acoperiș)

- Partea carosabilă a străzii, trotuarele și pistele de biciclete vor fi încadrate între borduri prefabricate din beton sau granit.

Străzile propuse a fi modernizate vor avea următorul sistem rutier:

- Strat de uzură din BA16 - 4 cm

- Strat de legătură din BAD22,4 - 6 cm

- Strat de bază din piatră spartă - 15 cm

- Strat de fundatie din balast - 25 cm

- Strat de forma din blocaj de piatră brută - 20 cm

Pistele de biciclete aferente străzilor vor avea următorul sistem rutier:

- Vopsea verde pentru marcajul suprafeței pistei de biciclete

- Strat de uzură din BA8 - 5 cm

- Strat de bază din piatră spartă - 15 cm

- Strat de fundație din balast - 20 cm

Trotuarele aferente străzilor vor avea urmatorul sistem rutier:

- Pavele - 6 cm

- Strat de nisip - 4 cm

- Strat de baza din piatra sparta - 15 cm

- Strat de fundație din balast - 20 cm

Pe drumul comunal DC20 structura rutieră se va realiza doar pe sectoarele ce prezintă cedări ale structurii rutiere. Pe sectoarele în care nu sunt cedări de structură se va moderniza structura rutieră prin așternerea unui strat de mixtură nou cu grosimea de 5 cm.

* Scurgerea apelor se va asigura spre receptorii naturali v. Apa Sărată și v. Fânațelor, prin:

- rețea de canalizare pluvială nouă proiectată pe o lungime totală L= 5015 m, din PVC, SN8, Dn 315÷400 m, aferent celor 6 străzi: Progresului (L= 875 m), Ronei (L= 806 m), Nucului (L= 235 m), Libertății (L= 1133 m), Livezilor (L= 622 m) și Gheorghe Doja (L= 1344 m). Rețeaua de canalizare pluvială se prevede cu un număr de: 321 buc. guri de scurgere cu sifon și depozit, 76 buc. cămine de vizitare din beton Dn 800 mm;

- pe drumul DC 20 pentru asigurarea continuității scurgerii apelor, se prevăd realizarea de:

 - șanțuri trapezoidate pereate cu beton (C25/30), pe o lungime L= 1406 m, B=105 cm, b=30 cm, h=30 cm, panta 2:3 spre partea carosabilă și panta 1:1 spre exterior;

 - șanțuri ramforsate din beton, pe o lungime L= 185 m, B=150 cm, b=40 cm, panta 1:1 spre partea carosabilă;

 - canal betonat (șanț dreptunghiular, C25/30), pe o lungime L= 133 m, cu adâncimea h=1,0 m, lățimea l= 0,8 m, între km. 3+100.00÷ 3+232.00 (partea stângă);

 - lucrări de decolmatare a șanțurilor pereate cu beton și a rigolelor carosabile existente;

 - lucrări de decolmatare pentru 11 buc. podețelor existente, prezentate în tabel:

|  |  |  |  |
| --- | --- | --- | --- |
| Nr. crt. | Km. | Caracteristici podețe existente | Coordonate Stereo 1970 |
| Diametru (mm) | Lungime (m) |
| X(N) | Y(E) |
| 1 | 0+439.00 | 800 | 7,5 | 641338.095 | 364081.032 |
| 2 | 0+521.00 | 800 | 7,5 | 641406.879 | 364044.491 |
| 3 | 0+550.00 | 800 | 7,5 | 641436.002 | 364036.153 |
| 4 | 0+738.00 | 800 | 7,5 | 641605.889 | 363961.952 |
| 5 | 0+997.00 | 800 | 7,5 | 641841.230 | 363879.498 |
| 6 | 1+442.00 | 800 | 7,5 | 642211.220 | 363649.008 |
| 7 | 1+633.00 | 800 | 7,5 | 642293.336 | 363475.826 |
| 8 | 1+748.00 | 800 | 7,5 | 642309.025 | 363365.509 |
| 9 | 2+000.00 | 800 | 7,5 | 642377.751 | 363124.612 |
| 10 | 2+445.00 | 800 | 7,5 | 642544.623 | 362703.924 |
| 11 | 2+582.00 | 800 | 7,5 | 642641.632 | 362624.033 |

* Construire pod nou*,* pe amplasamentul podului existent care se demolează, în intravilanul localității Jibou, str. Libertății, peste cursul de apă v. Apa Sărată (II-1.050.00.00.00.0), astfel:

|  |  |  |
| --- | --- | --- |
| **Amplasare pod** | **Coordonate topografice Stereo 70** | **Debit Q1%****(INHGA)** |
| *mal stâng* | *mal drept* |
| Construire pod nou, în intravilanul orașului Jibou, str. Libertății, km. 0+053, peste cursul de apă ***v. Apa Sărată*** (II-1.050.00.00.00.0) | * ***amonte***:

X(N)= 640958.865Y(E)= 367500.376 | * ***amonte***:

X(N)= 640945.048Y(E)= 367500.376 | 116 m3/s |
| * ***aval***:

X(N)= 640960.682Y(E)= 367510.398 | * ***aval***:

X(N)= 640945.303Y(E)= 367510.383 |

* Lucrări de consolidare a drumului comunal DC 20, astfel:

- șanțuri ramforsate de pe partea stângă a DC 20 între km 0+288÷0+425; km. 0+633÷0+713 și km. 0+882÷0+928 care vor servi atât ca dispozitive de scurgere a apelor cât și ca soluție de consolidare taluzului;

- ziduri de sprijin tip “L” (fundație adâncită de parapet, C25/30) cu elevația he=2,0 m și parapet metalic semigreu tip H1, pe sectoarele între km. 1+854÷1+938; km. 1+968÷1+998;

- ziduri de sprijin din beton cu elevația he=2,0 m pe sectorul între km. 3+110÷3+196.

Elementele geometrice în plan, profil longitudinal și transversal vor fi astfel amenajate conform STAS-urilor în vigoare astfel încât circulația să se desfășoare în condiții de deplină siguranță și confort. Pe lângă aceste elemente se va prevedea semnalizare orizontală prin marcaje longitudinale și transversale și semnalizare verticală prin indicatoare rutiere pe tot traseul proiectat.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de refuz de ciur, balast, piatră spartă, brută, nisip, apă, pământ vegetal.

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se interzice aruncarea și depozitarea pe maluri sau în albiile râurilor a deșeurilor de orice fel rezultate din lucrări;
* se va respecta strict proiectul de execuție aprobat;
* evitarea pierderilor de produse petroliere (motorină, ulei) de la mașini/utilaje, care prin precipitații sau spălări pot să ajungă în pânza de apă freatică;
* respectarea măsurilor şi condiţiilor de realizare a proiectului conform avizului de gospodărire a apelor.

**Măsuri pentru protecția aerului:**

* întreţinerea din punct de vedere tehnic a mijloacelor de transport şi a utilajelor pentru minimalizarea emisiilor de gaze de eşapament şi repunerea în funcţiune a acestora numai după remedierea eventualelor defecţiuni;
* transportul materialelor pulverulente la punctele de lucru se va realiza numai în stare umectată sau acoperite, pentru a evita emisiile de pulberi sau pierderile de materiale în timpul transportului;
* pentru limitarea emisiilor în atmosferă în perioada de staționare să fie oprită funcționarea motorului și realizarea periodică a reviziilor tehnice ale mașinilor și utilajelor;
* respectarea graficelor de lucru pentru utilaje;
* se va respecta prevederile legislației în vigoare.

**Măsuri pentru protecția împotriva zgomotului și vibrațiilor:**

* se va respecta durata de execuţie a proiectului astfel încât disconfortul generat de poluarea fonică să fie cât mai redus ca timp;
* utilajele folosite vor respecta standardele referitoare la emisiile de zgomot, fiind admisă doar folosirea echipamentelor ce poartă inscriptionat în mod vizibil, lizibil și de neșters marcajul European de conformitate CE, însoțit de indicarea nivelului garantat al puterii sonore;
* se va lucra numai în timpul orelor permise și se va reduce la minim viteza de deplasare a utilajelor în zonă.

**Măsuri pentru protecția solului și subsolului:**

* se interzice depozitarea/deversarea pe sol a deșeurilor și substanțelor periculoase (uleiuri, combustibil, etc.);
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți;
* evitarea ocupării de terenuri suplimentare față de cele incluse în proiect, iar în situațiile când acest lucru se impune din considerente de natură pur tehnică,minimizarea lor;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curața zona afectată iar pământul contaminat va fi excavat și preluat pentru depozitare, tratare sau eliminare de către firme autorizate.

**Lucrări necesare organizării de șantier:**

* pentru organizarea de şantier se impune executarea unor lucrări pregătitoare şi asigurarea mijloacelor materiale şi umane. Primăria orașului Jibou va pune la dispoziție un teren pentru amenajarea organizării de șantier și a unei platforme de depozitare provizorie căreia după folosire i se va reda funcționalitatea inițială.

Conform legislaţiei în vigoare, organizarea de şantier va fi analizată şi fixată de constructorul care va răspunde de execuţie.

 Pentru asigurarea organizării de șantier sunt necesare: asigurarea împrejmuirii, realizarea platformei pentru depozitarea materialelor, realizarea zonei de parcare utilaje de construcție, baracamentele administrative, pentru muncitor și tip cantină, toalete ecologice, asigurarea utilităților (apa, canalizare, energie electrică). Utilitățile pot fi asigurate independent, fără a fi necesare racorduri și branșamente la rețelele existente în zonă.

Natura lucrărilor şi amplasamentul nu necesită ocuparea părții carosabile ale lucrărilor din oraș, nefiind necesară devierea circulaţiei auto.

Impactul organizării de șantier asupra mediului va fi unul limitat ca și durată și ca intensitate. După finalizarea lucrărilor, terenul va fi adus la starea inițială.

Evacuarea apelor uzate, în cazul în care nu se va efectua racord la rețeaua de ape uzate din zonă, se va face în recipiente etanș vidanjabile.

Materialele granulare se vor depozita pe platforma amenajată și delimitată.

Nu se vor depozita recipiente conținând substanțe potențial poluante direct pe sol, ci pe platforme betonate și în recipiente închise.

Lucrările de organizare de șantier trebuie să fie corect concepute și executate, cu dotări moderne în baracamente și instalații, care să reducă emisia de noxe în aer, apă și sol.

Locul unde va fi construită organizarea de șantier trebuie sa fie stabilit astfel încât să nu aducă prejudicii asupra mediului prin emisii atmosferice, prin producere de accidente cauzate de traficul rutier din șantier, de manevrarea materialelor. Trebuie evitată amplasarea organizării de șantier în apropierea unor zone sensibile, cum ar fi cursurile care consitituie surse de alimentare cu apă, lângă captarile de apă subterană sau trebuie asigurată respectarea condițiilor de protecție a acestora.

Vor fi stabilite surse de utilități precum alimentarea cu apă – necesarul de apă pentru muncitori, care va fi asigurat prin achiziționarea de apă îmbuteliată și grup sanitar ecologic pentru muncitori, pe șantier. Deșeurile menajere vor fi colectate în pubele, iar cele tehnologice vor fi depozitate selectiv în locuri special amenajate și predate, în vederea revalorificării, unor societăți de profil autorizate.

Deșeurile inerte se vor transporta în locuri autorizate.

La finalizarea lucrărilor de construcție se vor executa lucrări de refacere a solului și a vegetației aferente, inclusiv în zona de depozitare a materialelor în cadrul organizării de șantier.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 6 din 31.01.2023 emis de Primăria Orașului Jibou, se află în intravilanul localității Jibou și a localității Cuceu și sunt proprietate publică a Orașului Jibou.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: v. Apa Sărată și v. Fânațelor;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Sistemul de Gospodărire a Apelor Sălaj și înregistrată la APM Sălaj cu nr. 3867/08.05.2023, decizie justificată prin următoarele: lucrările prezevăzute în proiect nu vor avea impact asupra corpurilor de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor nr.* ***,*** eliberat de Sistemul de Gospodărire a Apelor Sălaj:
1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei, malurilor și a lucrărilor de regularizare V. Apa Sărată a malurilor și albiei V. Fânațelor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
11. Recepția lucrărilor se va face în prezența delegatului Sistemului de Gospodărire a Apelor Sălaj.
12. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările și completările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula